Source: http://legislatie.just.ro/Public/DetaliiDocumentAfis/212349
Timestamp: 2019-10-23 19:14:18+00:00

Document:
PROCEDURA 01/04/2019 - Portal Legislativ
Aprobată prin Ordinul nr. 721/481/310/2019, publicat în Monitorul oficial, Partea I, nr. 258 din 3 aprilie 2019. + Articolul 1Prezenta Procedură de acordare a subvențiilor pentru sprijinirea persoanelor cu dizabilități în accesarea și utilizarea de tehnologii și dispozitive asistive și tehnologii de acces, altele decât cele finanțate prin Fondul național unic de asigurări sociale de sănătate în cadrul sistemului de asigurări sociale de sănătate, denumită în continuare procedură, are rolul de a stabili etapele, responsabilitățile și documentele aferente în procesul de acordare a subvențiilor cu această destinație în vederea asigurării accesului persoanelor cu dizabilități, în condiții de egalitate cu ceilalți, la mediul fizic, informațional și comunicațional, în cadrul proiectelor cofinanțate din Programul operațional Capital uman (POCU) - axa prioritară 3 - Locuri de muncă pentru toți, activitățile cuprinzând și acordarea de tehnologii și dispozitive asistive și tehnologii de acces persoanelor cu dizabilități beneficiare de servicii de informare și consiliere profesională, mediere și formare profesională. + Articolul 2În înțelesul prezentei proceduri, prin tehnologii și dispozitive asistive și tehnologii de acces se înțelege orice produs de asistare, inclusiv dispozitive, echipamente, instrumente și software, utilizat de către sau pentru persoanele cu dizabilități pentru:a) participare; ... b) protecție, suport, training, măsurarea sau înlocuirea funcțiilor sau structurilor corpului și a unor activități; ... c) prevenirea deficiențelor, limitărilor de activitate și restricțiilor de participare. ... + Articolul 3Subvenția menționată la art. 1 se acordă sub forma unui voucher, care poate fi utilizat exclusiv pentru achiziționarea de tehnologii și dispozitive asistive și tehnologii de acces, altele decât cele finanțate prin Fondul național unic de asigurări sociale de sănătate în cadrul sistemului de asigurări sociale de sănătate, menționate în Lista tehnologiilor și dispozitivelor asistive și tehnologiilor de acces prioritare pentru angajare, cuprinsă în anexa nr. 1 la prezenta procedură, denumită în continuare lista. + Articolul 4Persoanele care pot beneficia de voucher sunt persoanele adulte încadrate în grad de handicap grav, accentuat, mediu sau ușor, denumite în continuare persoane îndreptățite. + Articolul 5(1) Voucherul se eliberează la cererea persoanei îndreptățite, care depune, în scris sau electronic, la registratura/adresa de e-mail a direcției generale de asistență socială și protecția copilului județene, respectiv locale a sectorului municipiului București în evidența căreia se află, denumită în continuare DGASPC, o cerere, care va cuprinde următoarele elemente:a) domiciliul sau reședința, seria, numărul BI/CI; ... b) numărul și perioada de valabilitate a certificatului de încadrare în grad de handicap eliberat de către comisia de evaluare a persoanelor adulte cu handicap din județele, respectiv sectoarele municipiului București sau a deciziei eliberate de Comisia superioară de evaluare a persoanelor adulte cu handicap; ... c) număr de telefon fix sau mobil, e-mail; ... d) recomandarea medicului specialist privind tipul de tehnologii și dispozitive asistive și tehnologii de acces; ... e) document din care reiese că beneficiază de servicii de informare și consiliere profesională, medierea muncii sau formare profesională; ... f) semnătura solicitantului. ... (2) Modelul cererii menționate la alin. (1) este prevăzut în anexa nr. 2 la prezenta procedură și va fi postat pe site-ul fiecărei DGASPC. Cererea poate fi depusă și de reprezentantul legal, precum și de către organizația neguvernamentală al cărei membru este persoana cu handicap. (3) Modelul recomandării menționate la alin. (1) lit. d) este prevăzut în anexa nr. 3 la prezenta procedură. + Articolul 6DGASPC transmite lunar către Autoritatea Națională pentru Persoanele cu Dizabilități cererile centralizate privind eliberarea voucherelor. + Articolul 7(1) Autoritatea Națională pentru Persoanele cu Dizabilități asigură tipărirea voucherelor, precum și transmiterea acestora către DGASPC. Distribuirea voucherelor persoanelor îndreptățite revine DGASPC competente.(2) Modelul voucherelor, precum și modalitatea de acordare și distribuire a acestora se stabilesc în metodologia aprobată prin decizie a președintelui Autorității Naționale pentru Persoanele cu Dizabilități, care se publică în Monitorul Oficial al României, Partea I. + Articolul 8Voucherul conține următoarele informații:a) datele de identificare ale persoanei îndreptățite: numele și prenumele, data nașterii, CNP, serie/nr. BI/CI, domiciliul; ... b) valoarea maximă; ... c) perioada de valabilitate; ... d) numărul - format din indicativul județului aferent fiecărei DGASPC în evidența căreia se află persoana cu dizabilități (de exemplu: AB pentru județul Alba, AG pentru județul Argeș, B1 pentru sectorul 1 al municipiului București etc.), urmat de cinci cifre în ordine crescătoare, pornind de la 00001 pentru fiecare județ, respectiv sector al municipiului București; ... e) tipul recomandat de tehnologii și dispozitive asistive și tehnologii de acces; ... f) acordul privind prelucrarea datelor cu caracter personal. ... + Articolul 9(1) Voucherul este nominal și netransmisibil, având o perioadă de valabilitate în care poate fi utilizat de 6 luni. În cazul neutilizării voucherului în perioada de 6 luni, există posibilitatea eliberării, la cerere, a unui nou voucher cu aceeași valabilitate. Termenul de valabilitate a unui voucher nu depășește luna decembrie 2023. (2) Voucherul este folosit exclusiv la achiziționarea de tehnologii și dispozitive asistive și tehnologii de acces recomandate de medicul specialist, care se regăsesc în lista cuprinsă în anexa nr. 1. (3) Dacă valoarea produsului achiziționat este mai mare decât cea a voucherului, diferența este suportată de persoana îndreptățită sau reprezentantul legal al acesteia, după caz.(4) Voucherul este utilizat exclusiv de către persoana îndreptățită sau reprezentantul legal al acesteia, în baza actului de identitate, o singură dată, în perioada de valabilitate a voucherului.(5) Voucherul este utilizat doar la operatorii economici - furnizori/producători de tehnologii și dispozitive asistive și tehnologii de acces prevăzuți în lista disponibilă pe site-ul Autorității Naționale pentru Persoanele cu Dizabilități, www.anpd.gov.ro. (6) Produsele achiziționate în baza voucherelor fac obiectul decontării doar cu operatorii economici menționați la alin. (5), la valoarea prevăzută în documentul care atestă transferul dreptului de proprietate al produsului, în condițiile legii, fără a depăși valoarea maximă prevăzută la art. 8 lit. b). + Articolul 10(1) Pentru a fi inclus în Lista furnizorilor/producătorilor de tehnologii și dispozitive asistive și tehnologii de acces, operatorul economic prevăzut la art. 9 alin. (5) trebuie să îndeplinească următoarele condiții:a) să își declare disponibilitatea de a fi inclus în listă, printr-o cerere adresată Autorității Naționale pentru Persoanele cu Dizabilități, precizând produsele pe care intenționează să le comercializeze și prețul acestora; ... b) să desfășoare activități de comercializare a produselor de tip tehnologii și dispozitive asistive și tehnologii de acces; ... c) să aibă punct de lucru (magazine)/reprezentant zonal; în sensul prezentei proceduri, prin reprezentant zonal se înțelege persoana desemnată de operatorul economic să prezinte și să comercializeze produsele asistive; ... d) să aibă aviz de funcționare pentru activități în domeniul dispozitivelor medicale, valabil pentru sediul/punctul de lucru, eliberat de Agenția Națională a Medicamentului și a Dispozitivelor Medicale, potrivit dispozițiilor art. 926 din Legea nr. 95/2006 privind reforma în domeniul sănătății, republicată, cu modificările și completările ulterioare; ... e) produsele de tip tehnologii și dispozitive asistive și tehnologii de acces să fie înregistrate/notificate la Agenția Națională a Medicamentului și a Dispozitivelor Medicale, după caz, potrivit dispozițiilor legale în vigoare; ... f) să aibă o evidență cantitativ-valorică pentru produsele de tip tehnologii și dispozitive asistive și tehnologii de acces comercializate; ... g) să aibă sediul/punctul de lucru într-un spațiu accesibilizat, destinat recepției beneficiarilor; ... h) să dețină site accesibil persoanelor cu dizabilități, care să cuprindă informații referitoare la produsele comercializate și prețurile acestora; ... i) activitatea să se desfășoare cu personal calificat; ... j) să aibă o firmă vizibilă din exterior, la intrarea în incinta unității, și program de lucru afișat la loc vizibil; ... k) să aibă afișată în sala de așteptare lista completă, actualizată, cu toate produsele, care să includă prețul de vânzare a acestora; ... l) pentru fiecare produs comercializat să existe o fișă cu specificațiile tehnice ale produsului și care să fie accesibilă; ... m) să ofere instrucțiuni/manual de utilizare pentru tehnologii și dispozitive asistive și tehnologii de acces comercializate, în limba română. Primirea instrucțiunilor este confirmată prin semnătura beneficiarului; ... n) să dețină declarații de conformitate CE emise de producător și/sau reprezentantul autorizat al producătorului în Uniunea Europeană și, după caz, certificate de conformitate CE emise de un organism notificat, valabile, pentru tehnologiile și dispozitivele asistive și tehnologiile de acces comercializate, și să elibereze certificate de garanție pentru tehnologiile și dispozitivele asistive și tehnologiile de acces comercializate; ... o) să dețină un registru de garanție cu rubrică pentru service, în care beneficiarii să confirme primirea fișei de garanție și reparațiile; ... p) să dea o declarație privind menținerea prețului pe o perioadă de minimum 6 luni. ... (2) Evaluarea furnizorilor de tehnologii și dispozitive asistive și tehnologii de acces în ceea ce privește îndeplinirea criteriilor menționate la alin. (1) se realizează de Autoritatea Națională pentru Persoanele cu Dizabilități.(3) Autoritatea Națională pentru Persoanele cu Dizabilități lansează periodic, la intervale de 3 luni, invitația de înscriere/completare în lista furnizorilor/producătorilor de tehnologii și dispozitive asistive și tehnologii de acces. + Articolul 11Modelul cererii menționate la art. 10 alin. (1) lit. a), precum și modalitatea de decontare a voucherelor se aprobă prin ordin al ministrului muncii și justiției sociale. + Anexa nr. 1 la procedură
06 24 Proteze pentru membrul inferior 06 24 Proteză de gambă modulară cu sistem de vacuum Ossur, picior Pro-Flex XC, țeavă, adaptor țeavă, cosmetică Dispozitiv inteligent care înlocuiește o parte a membrului inferior, format din: • Picior Pro-Flex XC cu unitate • Silicon Iceross Dermo Seal-In • Cupă • Burete cosmetic • Ciorap cosmetic • Sistem de vacuum Ossur: - Țeavă - Adaptor țeavă
Proteză de gambă modulară cu sistem de vacuum Ossur, picior ProFlex Foot Balance, țeavă, adaptor țeavă, cosmetică Dispozitiv inteligent care înlocuiește o parte a membrului inferior, format din: • Picior Pro-Flex Foot Balance • Silicon Iceross Dermo Seal-In • Cupă • Burete cosmetic • Ciorap cosmetic • Sistem de vacuum Ossur: - Țeavă - Adaptor țeavă
Proteză de gambă modulară cu sistem de vacuum Ossur, picior ProFlex Foot Assure, țeavă, adaptor țeavă, cosmetică Dispozitiv inteligent care înlocuiește o parte a membrului inferior, format din: • Picior Pro-Flex Foot Assure • Silicon Iceross Dermo Seal-In • Cupă • Burete cosmetic • Ciorap cosmetic • Sistem de vacuum Ossur: - Țeavă - Adaptor țeavă
Proteză de coapsă modulară cu sistem de vacuum Ossur, picior Flex Foot Assure, silicon Iceross Seal-In, genunchi Ossur OP4, țeavă, adaptor țeavă, cosmetică Dispozitiv inteligent care înlocuiește o parte a membrului inferior, format din: • Picior Flex Foot Assure • Articulație de genunchi OP4 • Silicon Iceross Seal-In TF • Cupă • Burete cosmetic • Ciorap cosmetic • Sistem de vacuum Ossur: - Țeavă - Adaptor țeavă
Proteză de coapsă modulară cu sistem de vacuum Ossur, picior Flex Foot Assure, silicon Iceross Seal-In, genunchi Ossur OFM2, țeavă, adaptor țeavă, cosmetică Dispozitiv inteligent care înlocuiește o parte a membrului inferior, format din: • Picior Flex Foot Assure • Articulație de genunchi OFM2 • Silicon Iceross Seal-In TF • Cupă • Burete cosmetic • Ciorap cosmetic • Sistem de vacuum Ossur: - Țeavă - Adaptor țeavă
Proteză de coapsă modulară cu sistem de vacuum Ossur, talpă și gleznă mobilă, silicon Iceross Seal-In, genunchi Ossur OFM2, țeavă, adaptor țeavă, cosmetică Dispozitiv inteligent care înlocuiește o parte a membrului inferior: • Talpă și gleznă mobilă • Articulație de genunchi OFM2 • Silicon Iceross Seal-In TF • Cupă • Burete cosmetic • Ciorap cosmetic • Sistem de vacuum Ossur: - Țeavă - Adaptor țeavă
Cupă cu vacuum și silicon - proteză de coapsă Componentă a unui dispozitiv inteligent care înlocuiește o parte a membrului inferior, formată din: cupă coapsă, sistem de vacuum Ossur, silicon Iceross Dermo Seal-In TF
+ Anexa nr. 2 la procedură
pentru acordarea voucheruluiCătreDirecția Generală de Asistență Socială și Protecția Copilului ...................Domnule director general,Subsemnatul(a) .................................................., legitimat(ă) prin CI/CN seria ...... nr. .........., domiciliat(ă) în localitatea/sectorul ................................, județul ............................, str. .............................. nr. ......, bl. ......, sc. ......, ap. ......, posesor/posesoare al/a certificatului de încadrare în grad de handicap nr. ............. din data ......................., termen de valabilitate ....................., eliberat de către .................................................După caz:Reprezentat de către:Numele și prenumele ....................................................., în calitate de ..........................................., legitimat(ă) prin CI/BI seria ...... nr. ............, domiciliat(ă) în localitatea/sectorul .............................., județul ........................., str. .................................... nr. ........, bl. ......, sc. ...., ap. ....... .Solicit emiterea voucherului pentru achiziționarea de tehnologii și dispozitive asistive și tehnologii de acces, conform recomandării medicale pentru acordarea de tehnologii și dispozitive asistive și tehnologii de acces.La prezenta cerere anexez:– copie BI/CI; ... – copie certificat de încadrare în grad de handicap; ... – recomandarea medicului specialist. ... Declar pe propria răspundere că informațiile prezentate sunt reale. În caz contrar mă supun potrivit legii pentru inexactitatea informațiilor prezentate.Îmi exprim acordul privind prelucrarea datelor cu caracter personal.Data, ................ Semnătură solicitant^1/^1 După caz, persoana care reprezintă persoana cu handicap. + Anexa nr. 3la procedură

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11